Diari Oficial de la Generalitat Valenciana


Sumari del DOGV 5891, del 12-11-2008 (2008/13113)

Informació pública sobre el sistema de classificació de proveïdors proTRANS.
----------------------------------------------------------------------------

### Dades del document

Número de DOGV
:   5891

Data del DOGV
:   12-11-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/13731


Data del document
:   06-11-2008

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * contracte d'obres
    * contracte de serveis
    * contracte de subministraments

Informació pública sobre el sistema de classificació de proveïdors proTRANS. [2008/13420]  
Anunci de Ferrocarrils de la Generalitat sobre un sistema de classificació de proveïdors (proTRANS), Llei 31/2007, sobre procediments de contractació en els sectors de l'aigua, l'energia, els transports i els servicis postals.  
1. Nom, adreça, número de telèfon, fax i pàgina web de l'entitat contractant  
Ferrocarrils de la Generalitat Valenciana, partida de Xirivelleta, s/n, 46365 València; tel. (34) 047 324 356, fax (34) 310 260 632. Pàgina web: www.fgv.es.  
2. Objecte del sistema de classificació  
Este anunci arreplega els grups de productes i servicis en què s'agrupen les categories per a les quals Ferrocarrils de la Generalitat Valenciana utilitzarà la base de dades de registre de proveïdors proTRANS, a l'efecte de l'aplicació de la Llei 31/2007.  
3. Denominació del contracte per part de l'entitat contractant  
Anunci de sistema de classificació de proTRANS. Llei 31/2007.  
4. Objecte del sistema de classificació, descripció de les obres subministraments i servicis. Codi d'obres, subministraments i servicis, descripció dels grups  
Grup 1r. Obres i instal·lacions  
1.1. Obres ferroviàries en infraestructura.  
1.2. Obres en general.  
1.3. Electrificació.  
1.4. Instal·lacions en locals i edificis.  
1.5. Instal·lacions de seguretat.  
1.6 Instal·lacions de seguretat ferroviària.  
1.7. Instal·lacions de telecomunicacions.  
1.8. Equipament d'estacions.  
1.9. Equipament industrial.  
Grup 2n. Productes de tipus general  
2.1. Materials en general.  
2.2. Equip i material elèctric.  
2.3. Canonades i accessoris.  
2.4. Equips mecànics i de taller.  
2.5. Roba, calçat i equip personal de seguretat.  
2.6. Vehicles industrials.  
2.7. Energia, aigua, olis, gasos i productes refinats del petroli.  
2.8. Material d'oficina, equips i subministraments informàtics.  
2.9. Equipament d'acabat de vehicles.  
Grup 3r. Productes sector ferroviari  
3.1. Material mòbil.  
3.2. Caixa.  
3.3. Bogis.  
3.4. Equip pneumàtic.  
3.5. Equip elèctric ferroviari (principal i auxiliar).  
3.6. Material per a instal·lacions fixes, vies i obres.  
3.7. Altres subministraments específicament ferroviaris.  
Grup 7m. Servicis de tipus general  
7.1. Manteniment d'edificis i instal·lacions.  
7.2. Servicis informàtics, de reproducció i de telecomunicacions.  
7.3. Servicis d'assegurament, bancaris, legals i relacionats.  
7.4. Servicis d'higiene i de gestió de residus.  
7.5. Lloguers, rènting i lísing.  
7.6. Vigilància i seguretat  
7.7. Consultoria, enginyeria i assistència tècnica.  
7.8. Transports, viatges i servicis relacionats.  
7.9. Altres servicis generals.  
Grup 8u. Servicis específics del sector ferroviari  
8.1. Reparació de material mòbil.  
8.2. Manteniment material mòbil.  
8.3. Altres servicis ferroviaris.  
Per a conéixer totes les categories d'obres, subministraments i servicis incloses dins de cada un dels grups anteriors, pot sol·licitar el codi d'obres, subministraments i servicis a la direcció indicada en el punt 8.  
5. Condicions que hauran de complir els contractistes, proveïdors o prestadors de servicis amb vista a la seua classificació i els mètodes de verificació d'estes  
El registre de proveïdors s'efectuarà d'acord amb les seues característiques fonamentals, i en particular als elements personals, materials, econòmics i tècnics de què disposen en relació amb les categories de productes i servicis que se sol·liciten. El proveïdor haurà de completar el qüestionari del sistema i remetre la documentació que se sol·licite, així com una declaració firmada.   
En el qüestionari s'analitzen els aspectes següents: informació general de la companyia i dades del Registre Mercantil o equivalent, persona de contacte, personal clau i nombre d'empleats, magatzems i centres de producció, companyies associades, dades comptables i financeres dels dos últims anys, banc i auditor principals, assegurament de riscos professionals, informació sobre sistema d'assegurament de la qualitat, gestió mediambiental i prevenció de riscos laborals. Informació detallada per a cada obra, producte o servici seleccionat (incloent referències)   
L'accés a proTRANS està obert permanentment per a qualsevol proveïdor interessat.  
6. Període de validesa del sistema de classificació i tràmits per a la seua renovació  
El sistema de classificació propi, utilitzat per Ferrocarrils de la Generalitat Valenciana, té una duració indefinida, així com la del registre de proveïdors proTRANS utilitzat pel dit sistema. Els proveïdors registrats en proTRANS hauran de renovar anualment la inscripció en el registre esmentat, actualitzant la informació assenyalada en el punt 5.  
7. Menció que l'anunci servix de convocatòria de licitació  
Este anunci servix de convocatòria de licitació pel procediment negociat o restringit. Ferrocarrils de la Generalitat Valenciana utilitzarà amb este fi el registre de proveïdors proTRANS com a sistema de classificació propi per a les categories incloses en els grups d'obres, subministrament i servicis mencionats en el punt 4.  
8. Adreça en què es pot obtindre informació i documentació sobre el sistema  
Les especificacions del sistema que detalla el procediment d'actuació i la documentació necessària per a participar en el sistema poden arreplegar-se en: Departament de Registre, Aquiles España y Portugal, SL, c/ General Ramírez de Madrid, números 8-10 1ª planta, 28988 Madrid, (Espanya). Tel. (34) 325 561 803, fax (34) 872 020 443. Esta documentació també pot consultar-se a través de la pàgina web: www.achilles.com/spain, e-mail: aljdmjb@ouabjafb.qlj.  
9. Altres informacions  
Ferrocarrils de la Generalitat Valenciana, ha establit junt amb Euskal Trenbide Sarea, Eusko Trenbideak, Ferrocarriles Vascos, SA, Ferrocarril Metropolitá de Barcelona, SA, Ferrocarrils de la Generalitat de Catalunya, Empresa Municipal de Transportes de Madrid, Metro Bilbao, SA, Metro de Madrid, SA, Transports de Barcelona SA, Metro de Málaga, SA, Metropolitano de Tenerife, SA, Mintra, Madrid Infraestructura de Transporte, Transports de Barcelona, SA, Transportes Urbanos de Sevilla, SAM, Empresa Municipal de Transports de València, SAU, y Ferrocarril de Sóller, SA, un sistema comú de registre de proveïdors denominat proTRANS, amb l'objecte de disposar d'una ferramenta que els permeta registrar els seus proveïdors i contractistes d'una forma eficaç, permanentment actualitzada, objectiva i no discriminatòria.  
El sistema constituïx una primera fase, prèvia al procés de classificació de Ferrocarrils de la Generalitat Valenciana. Esta companyia pot establir fases addicionals de classificació, determinant per a això criteris addicionals en sectors d'activitat específics. El sistema podrà ser utilitzat, per Ferrocarrils de la Generalitat Valenciana, com a base per a realitzar la selecció de proveïdors o contractistes que seran invitats a presentar ofertes.  
Les empreses registrades en el sistema de registre de proveïdors proTRANS establit, seran eximides en la presentació de les seues ofertes, de la documentació administrativa corresponent.  
Haver obtingut la inscripció en el sistema de registre de proveïdors proTRANS, no garantix necessàriament que el proveïdor serà inclòs en les llistes de proveïdors invitats a presentar ofertes o que els serà adjudicat un contracte al llarg de la duració de la inscripció.  
Ferrocarrils de la Generalitat Valenciana, utilitzarà el Registre de Proveïdors proTRANS com a base per a la selecció de candidats per a presentar ofertes subjectes a la Llei 31/2007, en les categories d'obres, productes i servicis assenyalades en el punt 4.  
Per a poder presentar ofertes en els procediments restringits i negociats d'adjudicació d'obres, subministraments i servicis corresponents al codi d'obres, productes i servicis mencionats en el punt 4, que es duguen a terme per Ferrocarrils de la Generalitat Valenciana, els interessats, sense perjuí de les condicions concretes establides en els plecs de condicions generals i particulars, hauran d'estar registrats en el sistema de registre de proveïdors proTRANS i en els grups o subgrups que corresponga. Sense perjuí del que establix el paràgraf anterior, per a l'adjudicació de les obres, productes i servicis que encara pertanyent als grups o subgrups esmentats, tinguen una quantia segons pressupost, inferior a l'import assenyalat en la Llei 31/2007 per a cada tipus de contracte, i quan les circumstàncies així el facen aconsellable, l'empresa contractant podrà invitar a la presentació d'ofertes a licitadors no inclosos en el registre proTRANS. Quan el considere apropiat Ferrocarrils de la Generalitat Valenciana publicarà anuncis de contractes específics per a qualsevol de les categories en qüestió.  
Aquells proveïdors que es troben registrats actualment en proTRANS, no necessiten sol·licitar el seu registre novament.  
Data de l'enviament de l'anunci al Diari Oficial de la Unió Europea: 6 de novembre de 2008.  
Data de recepció de l'anunci en el Diari Oficial de la Unió Europea: 6 de novembre de 2008.  
València, 6 de novembre de 2008.- El cap de Compres i Contractacions: José Juan Castillo Serrano.